**Referat til bestyrelsesmøde den 7. August 2022 kl. 10-12**

**hos Leif Krabbe, Galejstien**

**Deltagere:**

Leif Krabbe (LK)

Finn Carlsen (FC)

Jan Sørensen (JS)

Ole M. Kristiansen (OMK)

Tina K. Jensen (TKJ)

**Referat:**

1. Godkendelse af dagsorden

Dagsorden blev godkendt.

1. Økonomi ved kassereren

Fremlæggelse af opdateret og afstemt regnskab til bestyrelsen.

Alle grundejere, med undtagelse af de få, der ikke ønsker at være med i grundejerforeningen, har indbetalt kontingent for 2022.

Henstilling til at bestyrelsesmedlemmerne bruger de rette mailadresser (formand/kasserer/vejmand/beplantning/skriver@grfdraabystrand.dk)

1. Orientering, herunder status på igangværende sager

**Opdatering ved formanden**

Skiltning til området: Skilte er klar, men var ifølge kommunen leveret på forkert adresse. Der aftales at kommunen kontakter FC i forbindelse med opsætning.

Hunde på strand i sommerhalvåret: Jf. Friluftsrådet må ” Hunde eller andre husdyr - med undtagelse af førerhunde og andre hunde på arbejde - er ikke tilladt på stranden. I det omfang lokale myndigheder tillader det, må husdyr opholde sig på parkeringsområder, strandpromenader og stisystemer ned til stranden. Hunde og øvrige husdyr må passere Blå Flag-zonen på den bagerste del af stranden, således at man kan komme ud af Blå Flag-zonen med sit husdyr.” Kilde: [Særlige regler ved de Blå Flag | Friluftsrådet (friluftsraadet.dk)](https://friluftsraadet.dk/oplev-blaa-flag/saerlige-regler-ved-blaa-flag), 09-08-2022.

Blå-Flag-zoner er typisk omkring 200 m lange. Kilde: [Hvorfor må hunde ikke bade ved blå flag - Hunden.dk](https://www.hunden.dk/nyheder/hvorfor-ma-hunde-ikke-bade-ved-bla-flag/66897), interview med Josephine Moe Christoffersen, konsulent hos Blå Flag og Badepunkt, 09-08-2022.

**Opdatering ved vejansvarlig**

JS tager fat i Bjarne Jensen, Djunkevej med henblik på at tale om opretning af vejen (påfyldning af stabilgrus).

Bestyrelsen fortsætter tidligere praksis med at påføre Dustex på gennemfartsveje.

Trappen ved Brigvej har været begroet og er gjort tilgængelig og farbar inden for de aftalte grænser.

**Opdatering ved sekretær**

**-**

**Opdatering ved beplantningsansvarlig**

Beplantning på Fuldriggerstien 12: Bestyrelsen tager en dialog med en kommende ejer.

Orienteringen fra alle blev taget til efterretning.

1. Behandling af indkomne henvendelser

Der er ikke indkommet nye henvendelser fra Grundejerforeningens medlemmer siden sidste møde.

Bestyrelsen foreslår en fælles, frivillig arbejdsdag d. 1.10.2022 kl. 10-13. JS vil have en række opgaver klargjort. Der serveres lidt vådt og tørt til deltagerne

1. Fastsættelse af dato og sted for næste bestyrelsesmøde

Næste møde finder sted d. 8.1.2023 hos FC.

1. Evt.

-